SKRIFTLIG FORESPØRGSEL E-2338/00

af John Bowis (PPE-DE) til Kommissionen

(11. juli 2000)

Om: Menneskerettighederne i Burma

Er Kommissionen bekendt med, at nedenstående burmesiske læger og tandlæger sidder i fængsel for menneskerettighedsaktiviteter, og vil den være rede til at rejse disse forhold med de burmesiske myndigheder?

- Dr. Myint Naing læge i en privatklinik i Karbo blev arresteret i januar 1991 og dømt i 1992 til 25 års fængsel (senere forvandlet til 10 år) for at have deltaget i møder i Den Nationale Liga for Demokrati. Valgt til medlem af parlamentet for Kanbalu i maj 1990. Han sidder for øjeblikket indespærret i Thayet-fængslet i Magway-afdelingen.

- Dr. Zaw Min almen praktiserende læge arresteret i juli 1989 og dømt i 1992 til 20 års fængsel (senere forvandlet til 10 år) for at deltage i demonstrationer og uddele flyveblade.

- Dr. Zaw Myint Maung fastansat læge ved Mandalay Medical College arresteret i januar 1991 og dømt til 25 års fængsel (senere forvandlet til 10 år) for at deltage i politiske møder. Valgt til medlem af parlamentet for Amarapura i maj 1990. Han sidder for øjeblikket indespærret i Myitkina-fængslet.

- Dr. Ma Thida kirurg og skribent, arbejder på det almennyttige muslimske hospital i Yangon forhenværende kampagnemedarbejder for NDL-lederen Daw Aung San Suu Kyi arresteret i juli 1993 og dømt i oktober til 20 års fængsel for politisk virksomhed.

- Dr. Aung Khin Sint læge og leder af tuberkuloseholdet i Dekhima Medical Department sekretær for den burmesiske lægeforening arresteret i august 1993 for at skrive og uddele breve og flyveblade og dømt til 20 års fængsel. Han blev løsladt i maj 1996 som led i en amnesti men arresteret igen i juli 1996 og dømt til at afsone resten af fængselsdommen på 20 år. Valgt til medlem af parlamentet for Mingala Thaungnyunt i maj 1990.

- U Khin Zaw Win tandlæge, som har arbejdet i Burma/Myanamar, Malaysia og for UNICEF arresteret i juli 1994 og dømt til 15 års fængsel for politisk virksomhed tortureret i Insein-fængslet for at have forsøgt at sende oplysninger om fængselsforholdene til FN. Sidder for øjeblikket indespærret i Myitkyina-fængslet.

- Dr. Zaw Myint tandlæge, som har arbejdet på forskellige hospitaler arresteret i januar 1991 og dømt til 25 års fængsel (senere forvandlet til 10 års fængsel) for deltagelse i politiske møder tortureret i Insein-fængslet. Valg til medlem af parlamentet for Hinthada i maj 1990. Sidder for øjeblikket indespærret i Tharawaddy-fængslet.

Svar afgivet på Kommissionens vegne af Christopher Patten

(28. juli 2000)

Kommissionen er bekendt med de syv tilfælde vedrørende læger og tandlæger i Burma, som det ærede medlem nævner. Den har fået oplyst, at to af dem Dr. Ma Thida og Dr. Zaw Myint blev løsladt i henholdsvis februar 1999 og slutningen af 1998. Kommissionen har endvidere fået oplyst, at der stadig tilbageholdes et samlet antal på mindst 30 læger og tandlæger.

Inden for rammerne af sine kontakter med de burmesiske myndigheder fortsætter EU med at insistere på øjeblikkelig løsladelse af politiske fanger. Disse bestæbelser vil blive fortsat herunder også for de tilbageholdte, det ærede medlem nævner. I den fælles holdning, der blev vedtaget den 26. april 2000(1),

tilkendegav Rådet sin vilje til at sende en ny trojkamission til Rangoon senere på året for at fremme målene for EU's politik gennem etableringen af en politisk dialog. Hvis en sådan dialog ikke kommer i gang, vil det kun betyde fortsat isolation af det brumesiske regime og forlænge de byrder og lidelser for det burmesiske folk, der skyldes denne politik.

(1) Fælles holdning 2000/346/FUSP af 26.4.2000 (EFT L 122 af 24.5.2000).